Πρακτικά Κλιμακωτής Κατοχής – Επιλήψιμης Νομής

1. Ο Α χρησιδανείζει στον ξάδερφό του Β, φοιτητή, το ποδήλατό του για να μετακινείται από και προς τη σχολή. Ο Β το χρησιδανείζει περαιτέρω στη φίλη του Φ, που του το ζητά. Ενώ το ποδήλατο ήταν στα χέρια της Φ, το κλέβει ο Κ. Τι είδους φυσική εξουσίαση έχει καθένας από του Α, Β, Φ και Κ επί του ποδηλάτου και πώς την αποκτούν; Τι αγωγές έχει ποιος και κατά ποίου; Παίζει κάποιο ρόλο η ύπαρξη ή όχι άδειας του Α προς τον Β ώστε να χρησιδανείσει περαιτέρω το ποδήλατο;
2. Ο Α καταλαμβάνει αυθαίρετα το χωράφι του Β. Στη συνέχεια, ο Γ αποβάλλει τον Α από το χωράφι. Έχει ο Α την αγωγή αποβολής κατά του Γ; Αν τον αποβάλει ο Β και ο Α εγείρει εναντίον του αγωγή αποβολής από τη νομή, μπορεί ο Β να τον αποκρούσει και πώς; Τι θα συμβεί αν έχουν μεσολαβήσει 2 χρόνια από την αρχική κατάληψη του χωραφιού από τον Α μέχρι την αποβολή του από τον Β;